paragraph_text: Za svoj rad na području knjižničarstva zaslužila je brojne nagrade. Od Hrvatskog knjižničarskog društva dobila je 1968. godine Kukuljevićevu povelju, javno priznanje za unapređenje knjižničarstva. Godine 1976. postala je prva Europljanka koja je dobila nagradu Margaret Mann Citation in Cataloging & Classification koju dodjeljuje američka udruga knjižnica ALA (American Library Association).